Line Barfod (EL), 2006-01-12:
Jeg kan godt forstå, at ministeren vælger at tale om den offentlige sektor, men det, jeg spurgte til, var, om ministeren mener, at borgerne også skal have mulighed for, når det er et privat firma, at se, hvor meget af det, de betaler i brugerbetaling og som skatteborgere, der går til at levere den ydelse, altså at tage sig af børnene, og hvor meget der går til overskud, der bliver taget ud af virksomheden, for det er jo relevant.
Hvis det er inden for kommunen, så kan man jo få indsigt i kommunens økonomi.
Det kan man jo ikke, når det er et privat firma.
Derfor vil jeg gerne høre, om ministeren mener, at det skal borgerne have mulighed for at have indsigt i, for at de kan se, hvad kommunen betaler, og hvad der betales i brugerbetaling.
Det er da det, der er interessant.
Det er da i øvrigt også den måde, det foregår på, hvis man køber rengøring, hvad enten man nu gør det som privatperson eller som en ældre, der er visiteret til hjemmehjælp.
Så har man jo indblik i, hvad det er for nogle takster, der flytter med den ældre rundt – når jeg taler om ældre, så er det, fordi problemstillingen sådan set er den samme, og jeg kan detaljerne lidt bedre.
Man kan se, hvor mange ressourcer der flytter hen til det private firma, men hvordan de optimerer det firma, og hvor dygtige de er til at drive det, er jo for så vidt ikke relevant.
Det relevante er, hvad det er for en service, man får, og det er jo den, vi skal have frem.
Jeg ved godt, hvad fru Line Barfod spørger til, men jeg ved også, hvad det er, jeg svarer på.
Nu er indenrigsministeren vel undskyldt, fordi det er familieministerens område, det er familieministeren, der har indført profitbørnehaver.
Meget kort til indenrigs- og sundhedsministeren: Det er, fordi man altid har haft mulighed for at lave et hav af forskellige børnehaver i Danmark.
En meget stor del af børnehaverne i Danmark er jo selvejende institutioner, puljeinstitutioner osv.
Der er forskellige omkostninger ved, at det er den ene eller den anden eller den syttende slags institution, men det, man har indført, er profitbørnehaver, hvor man pludselig kan få lov til at trække penge ud.
Derfor kan det betyde, at der er nogle private, der kommer til at tjene penge på børnehaver og får flere penge, end de ville have fået, da de drev det som puljeinstitution.
Derfor er det jo ret relevant for borgerne, hvis de skal fungere som borgere og ikke som forbrugere, at vide, om de penge, de og deres kommune betaler, går til overskud eller går til børnene.
Det ved de jo, hvis det er en kommunal institution, for så er det jo en del af kommunens regnskab og budget, og hvis det er en selvejende institution, så har de jo mulighed for at være med til generalforsamlingen og finde ud af, hvordan økonomien er.
Men hvis det er en privat virksomhed, hvordan får de så den oplysning?
Det er da en helt anden diskussion, den er i øvrigt meget interessant, som handler om ressourceanvendelse, hvad enten det nu er i kommunens eget regi eller ved, at kommunen på borgernes vegne køber opgaver hos private, eller ved, at borgerne bruger det frie valg til at gå privat.
Uanset hvad er det da en interessant diskussion, hvad man får for pengene.
Hvis der er plads til, at et privat firma f.eks. på ældreområdet både kan få en profit og i øvrigt for den samme økonomi lave en bedre service, så er det, fordi de håndterer den opgaveløsning bedre, og så er det da godt, og alle kan være glade.
Hvis det er sådan, at man i kommunens eget regi bruger mere, end kommuner gør flest, og så Fttmo036.fm Page 2596 Friday, March 10, 2006 4:42 PM
alligevel laver et tilbud, der kvalitetsmæssigt er under gennemsnittet, så er det da skidt, også selv om der ikke er nogen, der får profit ud af det, men at der bare er nogle ansatte, der får deres løn for det.
Det er en meget, meget interessant diskussion, som jeg gerne vil tage, og jeg vil også gerne være med til at skabe større gennemsigtighed, men det er en anden diskussion.
Vi laver nu evalueringsinstituttet i Århus for i det hele taget at fremme en kultur, hvor man i højere grad røntgenfotograferer den offentlige sektor og finder ud af, hvad vi får for pengene.
Men jeg vil tro, at man også til den tid, det gjorde man jo, da vi fremsatte lovforslaget, vil tale om detailstyring.